الزلازل ممكن تكون مرعبة جداً. بس لازم تحافظ على عقلك متزن عشان تتأكد انك في أمان. اهدى وحاول متجريش هنا وهناك.
لو قدرت تخرج من بيتك، روح لمكان مفتوح زي جنينة او حديقة حيث هتكون في أمان اكتر. لو انت ساكن في دور عالي في العمارة، حاول تلاقي مكان جنب حاجة تقيلة زي السرير. اتكور واقعد على الأرض واتأكد انك مش قريب من الشباك، او المدفأة، او البوتاجاز وهكذا. افتكر متستخدمش الأسانسير او السلالم المتحركة.
في ناس بتقول انك المفروض تقف في برواز الباب. دي معلومة غلط. لو برواز الباب ضعيف، ممكن يقع عليك. وكمان لو الناس عايزة تعدي من الباب ده، ممكن تمنعهم. سيب كل المداخل فاضية.
حاجة مهمة تانية لازم تفتكرها انك متنزلش على السلالم في وقت الزلزال. لو الهزات وقفت، بعد ثواني قليلة، انزل على السلم بسرعة على قد ما تقدر واخرج من المبنى، بس متجريش.
الزلازل عادةً بتدمر مواسير الغاز والأسلاك الكهربائية. اقفل محبس الغاز الرئيسي. ومتولعش شموع او ولاعات عشان متعملش كارثة اكبر.
لو انت بتسوق وحسيت بهزة، وقف عربيتك على جنب الطريق واخرج منها. اتأكد انك مش على كوبري. الكباري والطرق العلوية فيها اكبر خطر انها تقع.
أي من الآتي غير صحيح، عندما يحدث زلزال فجأة؟
مينفعش نستخدم الأسانسير. التكور ممكن يكون خطير جداً. لازم نقفل الغاز. لازم نخرج من العربية لما يجي الزلزال